সভ্যতার নির্মাণ তো হয় রাষ্ট্রীয় প্রতিষ্ঠান ও সরকারের নেতৃত্বে। মুসলমানগন অতীতে মানব ইতিহাসের যে সর্বশ্রেষ্ঠ সভ্যতাটির জন্ম দিতে পেরেছিলেন সেটি সম্ভব হয়েছিল রাষ্ট্র জুড়ে ইসলামের প্রতিষ্ঠার ফলে। এ মোদ্দাকথাটি বোঝার জন্য কি রাষ্ট্রবিজ্ঞানের জ্ঞান লাগে? সাহাবায়ে কেরাম বিষয়টিকে এতটা গভীর ভাবে বুঝেছিলেন যে ইসলামী রাষ্ট্র প্রতিষ্ঠা ও সেটির পাহারাদারীদর কাজ করেছেন আমৃত্যু। তারা কাজ করেছেন বেতন ভোগী সৈনিক হিসাবে নয়, বরং জনগণের স্তর থেকে সার্বক্ষণিক মোজাহিদ রূপে। একাজকে তারা আল্লাহর পথের পবিত্র জিহাদ মনে করেছেন। এবং সে জিহাদে নিজ খরচে যোগ দিয়েছেন এবং জীবনও বিলিয়ে দিয়েছেন। যখনই মুসলমানদের মধ্যে এমন সার্বক্ষণিক সৈনিকদের সংখ্যা লোপ পেল, তখনই মুসলিম রাষ্ট্র ও খেলাফত হাইজ্যাক হলো ইয়াজিদদের মত দুর্বৃত্তদের হাতে। তখন মানব সভ্যতার সবচেয়ে শক্তিশালী এ প্রতিষ্ঠানটি শয়তানের হাতিয়ারে পরিণত হলো। এবং সেটি ব্যবহৃত হলো জনগণকে বিভ্রান্ত ও দুর্বৃত্ত রূপে গড়ে তুলার কাজে। দুর্বত্ত কবলিত রাজনীতি ও প্রশাসনের কারণে এভাবেই ব্যাপক পথভ্রষ্টতা নেমে আসে জনগণের ধর্মীয়, রাজনৈতিক, বুদ্ধিবৃত্তিক ও সাংস্কৃতিক আচরণে। ফলে সাধারণ জনগণের জন্য অসম্ভব হয়ে উঠে সেটি সিরাতুল মোস্তাকিম প্রাপ্তি। বরং নিজ খরচে গড়ে তোলে শয়তানে পথ তথা দুর্বৃত্তির পথ। জনগণের রাজস্বের অর্থে ও তাদের ভোটের বলে স্থাপিত সরকারই রাষ্ট্রীয় প্রশাসনকে ব্যবহার করে শয়তানের পথ তথা জাহান্নামের পথ গড়ায়। অথচ রাষ্ট্রে ইসলামী বিপ্লব হলে কঠিন হয় শয়তানের পথ গড়া। তখন সমাজে নানা পথের বিভ্রান্তি থাকে না। পথ তখন একটাই থাকে, সেটি হলো জান্নাতের পথ। নিরক্ষর মানুষও তখন সে পথ খুঁজে পেতে অসুবিধায় পড়ে না। ইসলামী রাষ্ট্র বিপ্লবের এটাই হলো বড় নিয়ামত। সূদী ব্যংক, পতিতা পল্লী, মদের দোকান, ঘুষখোর প্রশাসন তখন সমাজ ও রাষ্ট্রে শিকার ধরার জাল পাততে ব্যর্থ হয়। একাজ পরিণত হয় জঘন্য ফৌজদারি অপরাধে। শয়তানের পথের আকর্ষণীয় সাইনবোর্ড ও মাইল ফলকগুলোকে তখন বিলুপ্ত করা হয।